ৰাষ্ট্ৰীয় স্বয়ং সেৱক সংঘৰ (আৰ এছ এছ) শতাধিক কৰ্মীয়ে দেওবাৰে ডিব্ৰুগড়ৰ চৌকিডিঙি খেলপথাৰত আৰ এছ এছৰ এক হিন্দু শক্তি সংগম কাৰ্যসূচীত অংশগ্ৰহণ কৰে।
আৰ এছ এছৰ সদস্যসকলক উদ্দেশ্যি অখিল ভাৰতীয় শাৰিৰীক প্ৰমুখ সুনীল কুলকাৰ্ণীয়ে সমাজৰ হকে তথা সমাজখনক শক্তিশালী কৰাৰ বাবে কাম কৰি যাবলৈ আহ্বান জনায়। "আৰ এছ এছৰ মূল উদ্দেশ্য হৈছে দেশ, সমাজ আৰু ইয়াৰ জনসাধাৰণৰ বিকাশৰ বাবে কাম কৰা। 'ভাৰত তোড়া গেং' এ ভাৰতক বিভাজিত কৰাৰ বাবে কাম কৰি আছে। আমি সন্মিলিত প্ৰচেষ্টাৰে এনেধৰণৰ শক্তিক পৰাভূত কৰিব পাৰো,"-কুলকাৰ্ণীয়ে কয়।
কুলকাৰ্ণীয়ে কিছুমান শক্তিয়ে তেওঁলোকৰ গোপন অভিপ্ৰায়ৰ বাবে ভাৰতৰ বিৰুদ্ধে কাম কৰি আছে বুলি কয়। "যদি হিন্দুসকল ঐক্যবদ্ধ হয় তেতিয়াহ'লে কোনো শক্তিয়ে আমাক পৰাভূত কৰিব নোৱাৰে। আমি সদায়েই চিন্তা কৰা উচিত যে আমি দেশ আৰু সমাজক সেৱা কৰিবলৈ জন্ম গ্ৰহণ কৰিছো। আৰ এছ এছ এটা অৰাজনৈতিক সংগঠন আৰু আৰ এছ এছৰ মূল উদ্দেশ্য হৈছে আনৰ বাবে চিন্তা কৰা, আনৰ বাবে কাম কৰা আৰু সমাজক শক্তিশালী কৰি তোলা,"-কুলকাৰ্ণীয়ে লগতে কয়।
হিন্দুসকলক একেখন মঞ্চত সংগঠিত কৰাৰ বাবে আৰ এছ এছে ডিব্ৰুগড়ত হিন্দু শক্তি সংগমৰ আয়োজন কৰিছে।
অসমত বহু বছৰ ধৰি প্ৰচাৰক হিচাপে থকা সুনীল কুলকাৰ্ণীৰ অসমীয়া ভাষাত এক বিশেষ দখল আছে আৰু তেওঁ কেইবাটাও অসমীয়া কবিতা লিখিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
